Rea Vaya-staking verby | Maroela Media
Rea Vaya-staking verby
Die Rea Vaya-busbestuurderstaking in Johannesburg is verby, het die SA Municipal Workers' Union (Samwu) Donderdag gesê.
"Ons het 'n ooreenkoms onderteken, personeel sal Vrydag weer op hul pos wees," het Dion Makhura, streeksvoorsitter van Samwu, gesê.
Busbestuurders het Maandag begin staak en pendelaars in en om Johannesburg gestrand gelaat. Die bestuurders het geëis dat arbeidsmakelaars afgeskaf moet word, die gedragskode hersien moet word, senior personeellede hul eie skofte moet kan kies, en die vakbond aan nuwe werknemers voorgestel word.
Makhura sê daar is aan al die eise, buiten die feit dat senior personeellede hul eie skofte moet kan kies, voldoen.
Piotrans en Litsamaiso bestuur die bedrywighede van die Rea Vaya-busse.
Dumisani Mntambo, woordvoerder vir Piotrans, het ook bevestig dat 'n ooreenkoms onderteken is. Hy het Dinsdag gesê Piotrans soek 'n dringende interdik teen die bestuurders, sodat die staking onwettig verklaar kan word. Hy het gesê die staking is onwettig weens die werkers se eise.
Hy het Donderdag gesê die saak is buite die hof geskik.
MyCiTi-busbestuurders is ook Vrydag weer op hul pos ná 'n twee dae lange staking in Kaapstad. Klik hier om meer te lees. -SAPA